Държавен вестник, бр. 6, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  6
(5) Неусвоените средства, предоставени 
през 2012 г. за заплащане на превозните 
разноски на педагогическия персонал, се 
разходват за същата цел през 2013 г.
Чл. 63. (1) Средства за пътни разходи на 
правоимащи болни се предоставят от цен­
тралния бюджет по бюджета на общините 
като обща субсидия за делегираните от дър­
жавата дейности въз основа на действително 
извършените разходи.
(2) Списъкът на заболяванията и състоя­
нията, за които се предоставят средствата по 
ал. 1, се определя от министъра на здраве­
опазването в срок до края на февруари 2013 г. 
Списъкът съдържа данни за прогнозния брой 
на правоимащите пациенти по общини, за 
броя на пътуванията и за максималния раз­
мер на разходите за всеки вид заболяване и 
състояние в рамките на средствата по ал. 1.
Чл. 64. (1) Предвидените средства по 
централния бюджет за 2013 г. за изплащане 
на обезщетения по Закона за политическа и 
гражданска реабилитация на репресирани 
лица се предоставят по бюджета на Минис­
терския съвет за всяко тримесечие на базата 
на изплатените за предходното тримесечие 
обезщетения.
(2) Министърът на финансите извършва на­
лагащите се от ал. 1 промени по съответните 
бюджети за 2013 г. с размера на фактически 
изплатените обезщетения за съответното 
тримесечие.
Чл. 65. Предвидените в централния бюджет 
средства за подпомагане на физическото въз­
питание и спорта се предоставят и разходват 
по бюджетите на съответните министерства и 
общините при условията и по реда на Постано­
вление № 129 на Министерския съвет от 2000 г. 
за определяне на минимални диференцирани 
размери на паричните средства за физическо 
възпитание и спорт, които се осигуряват от 
държавния бюджет и от бюджетите на общи­
ните (обн., ДВ, бр. 58 от 2000 г.; изм. и доп., 
бр. 28 от 2006 г. и бр. 13 от 2009 г.).
Чл. 66. Разходите за дължими плащания, 
включително за дължими лихви и неустойки, 
за които са изтекли сроковете за разплащане 
със средства на Европейския съюз, по дого­
вори, сключени от Изпълнителната агенция 
по Програма ФАР към Министерството на 
финансите, се изплащат чрез бюджета на 
Министерството на финансите, като при не­
обходимост средствата могат да се осигурят 
от централния бюджет по реда на чл. 34 от 
Закона за устройството на държавния бюджет.
Чл. 67. Министърът на финансите по пред­
ложение на министъра на културата предоставя 
на общините като обща субсидия за делегира­
ните от държавата дейности и/или като целева 
субсидия за капиталови разходи предвидените 
в централния бюджет средства за подпомагане 
дейността на народните читалища, в т.ч. за 
ремонт, за компютърна техника и софтуер и 
за художествено-творческа дейност.
Чл. 68. Предвидените в централния бю­
джет средства по чл. 34, ал. 1 от Правилника 
за устройството и организацията на работа 
на органите на медицинската експертиза за 
работоспособността и на регионалните кар­
тотеки на медицинските експертизи, приет 
с Постановление № 83 на Министерския 
съвет от 2010 г. (обн., ДВ, бр. 34 от 2010 г.; 
изм., бр. 5 и 41 от 2011 г.), се предоставят на 
общините по реда на чл. 34, ал. 1 от Закона 
за устройството на държавния бюджет като 
обща субсидия за делегираните от държавата 
дейности въз основа на действително извър­
шените разходи.
Чл. 69. Предвидените в централния бюджет 
за 2013 г. средства по чл. 23, т. 4 от Наредба­
та за прилагане на чл. 5, ал. 2 от Закона за 
амнистия и връщане на отнети имущества, 
приета с Постановление № 139 на Министер­
ския съвет от 1991 г. (обн., ДВ, бр. 61 от 1991 г.; 
изм., бр. 19 от 1992 г.; попр., бр. 51 от 1992 г.; 
изм., бр. 96 от 1992 г. и бр. 70 от 2000 г.), се 
предоставят по искане на общините по реда 
на чл. 34, ал. 1 от Закона за устройството на 
държавния бюджет.
Чл. 70. Предвидените в централния бюджет 
за 2013 г. средства за национални чествания 
на бележити културни дейци и събития, за 
национални и регионални прояви и програми, 
за археологически теренни проучвания и за 
консервация и реставрация на паметници на 
културата се предоставят и разходват чрез 
бюджета на Министерството на културата 
и бюджетите на други първостепенни раз­
поредители с бюджетни кредити по реда на 
чл. 34, ал. 2 от Закона за устройството на 
държавния бюджет.
Чл. 71. Предвидените в централния бюджет 
за 2013 г. средства за изплащане левовата 
равностойност на жилищните компенсатор­
ни записи, притежавани от гражданите, в 
изпълнение на чл. 7, ал. 3 от Закона за въз­
становяване собствеността върху одържавени 
недвижими имоти се предоставят и разходват 
чрез бюджета на Министерството на финан­
сите по реда на чл. 34, ал. 2 от Закона за 
устройството на държавния бюджет.
Чл. 72. Предвидените в централния бюджет 
по чл. 1, ал. 2, раздел II, т. 2 от Закона за 
държавния бюджет на Република България 
за 2013 г. средства за финансиране на про­
екти за отстраняване на минали екологични 
щети в размер 5000 хил. лв. се разходват за 
програми, съответстващи на условията по 
заема за подкрепа на околната среда и прива­
тизацията (EPSAL) с Международната банка 
за възстановяване и развитие, и за програми 
по изпълнителни споразумения или договори 
извън обхвата на заема.
Чл. 73. (1) Дължими от централния бюджет 
суми на физически и юридически лица по 
влезли в сила съдебни и арбитражни решения,